Sabarimala, First Published 15, Nov 2019, 6:33 AM\nകഴിഞ്ഞ തവണ യുവതികളെത്തിയാൽ തടയാൻ ഹിന്ദു സംഘടനകൾ വിവിധ ജില്ലകളിൽ നിന്നും പ്രവർത്തകരെ കൊണ്ടുവന്നിരുന്നു. ഇത്തവണ ഇതുവരെ അത്തരം നീക്കങ്ങളുണ്ടായില്ലെന്നാണ് പൊലീസിന്‍റെ വിലയിരുത്തൽ.\nപത്തനംതിട്ട: മണ്ഡലപൂജക്കായി ശബരിമല നട നാളെ വൈകീട്ട് തുറക്കും. യുവതീ പ്രവേശന വിധിക്ക് സ്റ്റേ ഇല്ലെങ്കിലും കഴിഞ്ഞ മണ്ഡലകാലത്ത് ഒരുക്കിയ കനത്ത സുരക്ഷാ ക്രമീകരണങ്ങൾ തൽക്കാലം ഇത്തവണ ശബരിമലയിൽ വേണ്ടെന്നാണ്പൊലീസ് തീരുമാനം. അതേ സമയം ക്രമസമാധാനപ്രശ്നങ്ങൾ ഉണ്ടായാൽ ക്രമീകരണങ്ങളിൽ മാറ്റം വരുത്തും. ഇതിനകം മുപ്പതിലേറെ യുവതികൾ ദർശനത്തിനായി ഓൺലൈൻ വഴി ബുക്ക് ചെയ്തിട്ടുണ്ട്.\nയുവതീ പ്രവശേന വിധി വന്നതിന് പിന്നാലെ സന്നിധാനത്ത് വനിതാ പൊലീസിനെ അടക്കം വിന്യസിച്ചായിരുന്നു കഴിഞ്ഞ സീസണിൽ ശബരിമലയിലെ പൊലീസ് സുരക്ഷ. സന്നിധാനത്തും പമ്പയിലും രണ്ട് ഐജിമാരുടെ നേതൃത്വത്തിൽ എസ്പി മാരെ അണിനിരത്തി ഒരുക്കിയത് വൻ ക്രമീകരണം. എന്നിട്ടും ഉണ്ടായത് സംഘർഷം. എന്നാൽ യുവതീ പ്രവേശനത്തിൽ സർക്കാർ പഴയ പിടിവാശി വിട്ടതോടെ പൊലീസിൻറെ സമ്മർദ്ദം കുറഞ്ഞു. ഇത്തവണ ഐജിമാർ ക്യാംപ് ചെയ്ത് സുരക്ഷയൊരുക്കാനില്ല. പമ്പയിലും സന്നിധാനത്തും നിലക്കലും ചുമതല മൂന്ന് എസ്പിമാരുടെ നേതൃത്വത്തിൽ.\nവനിതാ പൊലീസ് അടക്കം 10,017 പൊലീസുകാരെ വിന്യസിക്കും. കഴിഞ്ഞ തവണ പൊലീസ് സംരക്ഷണയിൽ യുവതികളെത്തിയതാണ് സർക്കാറിനെ ഏറ്റവും അധികം വെട്ടിലാക്കിയത്. മനീതി സംഘം വരുമെന്ന് ഇതിനകം വ്യക്തമാക്കിക്കഴിഞ്ഞു. പൊലീസ് സംരക്ഷണം ആവശ്യപ്പെടുകയാണെങ്കിൽ അപ്പോള് തുടർ നടപടികള് തീരുമാനിക്കുമെന്നായിരുന്നു ഉന്നത ഉദ്യോഗസ്ഥരുടെ പ്രതികരണം. ഓൺലൈൻ വഴി കഴിഞ്ഞ വർഷം നാല്പതിലധികം യുവതികൾ രജിസ്റ്റർ ചെയ്തെങ്കിലും അഞ്ച് പേർ മാത്രമായിരുന്നു വന്നത്.\nഇത്തവണ രജിസ്റ്റർ ചെയ്തവരെല്ലാം എത്താൻ സാധ്യതയില്ലെന്നാണ് പൊലീസ് കരുതുന്നത്. യുവതികളെത്തിയാൽ സംരക്ഷണം നൽകാൻ പൊലീസ് തയ്യാറാകില്ല. കഴിഞ്ഞ തവണ യുവതികളെത്തിയാൽ തടയാൻ ഹിന്ദു സംഘടനകൾ വിവിധ ജില്ലകളിൽ നിന്നും പ്രവർത്തകരെ നിശ്ചയിച്ച് കൊണ്ടുവന്നിരുന്നു. ഇത്തവണ ഇതുവരെ അത്തരം നീക്കങ്ങളുണ്ടായില്ലെന്നാണ് പൊലീസിന്‍റെ വിലയിരുത്തൽ.\nLast Updated 15, Nov 2019, 6:33 AM


ചേന്ദമംഗലം കൈത്തറിയെ അന്താരാഷ്ട്ര വിപണിയിലേക്ക് എത്തിക്കും: ഹൈബി ഈഡന് | hibi eden's election campaign in paravoor attracts people - Malayalam Oneindia\nUpdated: Sat, Mar 30, 2019, 16:41 [IST]\nകൊച്ചി: പൊരി വെയിലിന് ആവേശത്തെ തണുപ്പിക്കാന് ആകുമോ? എന്ന ചോദ്യത്തിന് ഇല്ലെന്ന് ഉറച്ച ഉത്തരം. പറവൂരിലെ യുഡിഎഫ് പ്രവര്‍ത്തകരുടെ ആവേശത്തെ തണുപ്പിക്കാന് കനത്ത വെയിലിനുമായില്ല. ഒരു ഭീഷ്മാചാര്യനെ പോലെ പ്രവര്‍ത്തകര്‍ക്ക് നേതൃത്വം നല്‍കി പറവൂരിന്റെ എംഎല്‍എ വിഡി സതീശന് നിറഞ്ഞുനിന്നപ്പോള് മണ്ഡലത്തില് എത്തിയ യുഡിഎഫിന്റെ പോരാളി ഹൈബി ഈഡന് നാട് നല്‍കിയത് അവിസ്മരണീയ സ്വീകരണം.\nഉത്തർപ്രദേശിൽ കോൺഗ്രസും ശിവപാൽ യാദവും പിടിവലി കൂടിയ സ്ഥാനാർത്ഥി തനുശ്രീ തൃപാദി ആരാണ്?\nരാവിലെ മാഞ്ഞാലിയില് ആരംഭിച്ച പര്യടനം തേലത്തുരുത്, കണക്കന് കടവ് പിന്നിട്ട് എളന്തിക്കരയില് എത്തിച്ചേര്‍ന്നു. എളന്തിക്കരയില് മുതിര്‍ന്ന കോണ്‍ഗ്രസ് പ്രവര്‍ത്തകരുടെ നേതൃത്വത്തില് ഊഷ്മള സ്വീകരണം. പര്യടനം പുത്തന്‍വേലിക്കര പഞ്ചായത്തില് എത്തിയപ്പോള് ജോര്‍ജ്ജ് ഈടനോടൊപ്പം തിരഞ്ഞെടുപ്പ് പ്രചാരണത്തില് പങ്കെടുത്ത വയോധികരായ കോണ്‍ഗ്രസ് പ്രവര്‍ത്തകരുടെ കൂട്ടായ്മ സ്വീകരണം നല്‍കി. മാളവന താഴഞ്ചിറ തിരുത്തൂര്, തിരുത്തിപ്പുറം പ്രദേശങ്ങളിലെ പര്യടനം പൂര്‍ത്തിയാക്കി ചിറ്റാനപ്പള്ളിയിലേക്ക്. പര്യടന തിരക്കിലും അവശരായ മുതിര്‍ന്ന യുഡിഎഫ് പ്രവര്‍ത്തകരെയും മറ്റും സന്ദര്‍ശിക്കാനും ഹൈബി മറന്നില്ല.\nയുഡിഎഫ് തിരഞ്ഞെടുപ്പ് പ്രചാരണത്തിനിടെ എംഎല്‍എ വിഡി സതീശനൊപ്പം സ്ഥാനാര്‍ഥി ഹൈബി ഈഡന് ചേന്ദമംഗലം കരിമ്പാടത്തെ കൈത്തറി കേന്ദ്രങ്ങള് സന്ദര്‍ശിക്കുന്നു\nഉച്ചയോടെ ഭാരത് മാതാ കോളേജിലെ കെഎസ് യു പ്രവര്‍ത്തകരുടെ സ്വീകരണത്തില് പങ്കെടുക്കാന് ഹൈബി ഈഡന് പറവൂരില് നിന്നും തൃക്കാക്കര ഭാരത് മാതാ കോളേജില് ഓടിയെത്തി. എംഎല്‍എ പിടി തോമസിനൊപ്പം പഴയ കെഎസ് യു നേതാവിന്റെ ആവേശത്തോടെ വിദ്യാര്‍ത്ഥികളുടെ ആഭിമുഖ്യത്തില് നടന്ന ആവേശോജ്വല സ്വീകരണം ഏറ്റുവാങ്ങി. വിദ്യാര്‍ഥികളുമായി സംവദിച്ച് തിരികെ പറവൂരിലേക്ക്. പറവൂരില് എത്തി ഉച്ചഭക്ഷണത്തിനുശേഷം ചേന്ദമംഗലം കൈത്തറി ഗ്രാമത്തിലെത്തി.\nചേന്ദമംഗലം പഞ്ചായത്തിലെ കരിമ്പാടം നെയ്തു സംഘം സന്ദര്‍ശിച്ച് തൊഴിലാളികളുമായി വിവരങ്ങള് ആരാഞ്ഞു. പാര്‍ലമെന്റിലെത്തുമ്പോള് പരമ്പരാഗത കൈത്തറിയുടെ സമഗ്ര വികസനത്തിനായി ശബ്ദമുയര്‍ത്തും എന്ന ഉറപ്പും. പാലിയം കൊട്ടാരം സന്ദര്‍ശിച്ച് കൂട്ടുകാട്, കൊച്ചങ്ങാടി, വടക്കുംപുറം എന്നിവടങ്ങളില് പര്യടനം പൂര്‍ത്തിയാക്കി ഗോതുരുത്ത് മൂത്തകുന്നം. മേഖലയിലേക്ക്. വടക്കേക്കര, ചിറ്റാറ്റുകര പഞ്ചായത്തുകളില് ആവേശത്തോടെ പ്രവര്‍ത്തകര്.വാവക്കടവ് ഖാദി പ്രൊഡക്ഷന് യൂണിറ്റ്, മറ്റ് പൊതുസ്ഥാപനങ്ങള് എന്നിവ സന്ദര്‍ശിച്ചു. ചിറ്റാറ്റുകര മണ്ഡലം തിരഞ്ഞെടുപ്പ് കമ്മിറ്റി ഓഫിസ് ഉത്ഘാടനം ചെയ്തു വീണ്ടും പര്യടന തിരക്കിലേക്ക്. ചേന്ദമംഗലം കൈത്തറിയെ അന്താരാഷ്ട വിപണിയിലേക്ക് എത്തിക്കുന്നതിനാവശ്യമായ പദ്ധതികള് കേന്ദ്ര സഹായത്തോടെ ആവിഷ്‌കരിക്കുമെന്ന് ഹൈബി ഈഡന്. യുഡിഎഫ് തിരഞ്ഞെടുപ്പ് പ്രചാരണത്തിനിടെ എംഎല്‍എ വിഡി സതീശനൊപ്പം ചേന്ദമംഗലം കരിമ്പാടത്തെ കൈത്തറി കേന്ദ്രങ്ങള് സന്ദര്‍ശിക്കുകയായിരുന്നു അദ്ദേഹം.\n'നാടിന്റെ തനിമ വിളിച്ചോതുന്ന പരമ്പരാഗത കൈത്തറി കേന്ദ്രമായ ചേന്ദമംഗലം കൈത്തറി സംരക്ഷിക്കപ്പെടേണ്ടത് കേരള സമൂഹത്തിന്റെ ഉത്തരവാദിത്തമാണ്. നൂറുകണക്കിന് തൊഴിലാളികള് ഈ പരമ്പരാഗത കൈത്തറി മേഖലയില് തൊഴിലെടുക്കുന്നുണ്ട്. ഈ വ്യവസായത്തിലുണ്ടാകുന്ന തകര്‍ച്ച ഒരു ജനതയുടെ ജീവിത സ്വപ്നങ്ങളെ തന്നെ ഇല്ലാതാക്കും. കൈത്തറി നവീകരണം എറണാകുളത്തിന്റെ വിഷന് ഡോകുമെന്റില് ഉള്‍പ്പെടുത്തുമെന്നും' ഹൈബി ഈഡന് വ്യക്തമാക്കി. 'നവീകരണം മാത്രമല്ല ആധുനിക കാലഘട്ടത്തിനനുസൃതമായി കൃത്യമായ വിപണി കണ്ടെത്തേണ്ടതും വ്യവസായത്തിന്റെ വികസനത്തിന് പ്രധാനമാണ്. പരമ്പരാഗതമായ മേല്‍ത്തരം കൈത്തറി ഉല്‍പ്പന്നങ്ങള് അന്താരാഷ്ട വിപണിയില് എത്തിക്കുന്നതിനാവശ്യമായ നടപടികള് സ്വീകരിക്കും'', അദ്ദേഹം കൂട്ടിച്ചേര്‍ത്തു\nപ്രളയകാലത്ത് പൂര്‍ണമായും തകര്‍ന്ന ചേന്ദമംഗലം കൈത്തറി ഗ്രാമത്തെ പൂര്‍ണമായി വീണ്ടെടുക്കാന് കഴിഞ്ഞ ആശ്വാസത്തിലാണ് എംഎല്‍എ വിഡി സതീശന്. പ്രളയത്തില് അസംസ്‌കൃത വസ്തുക്കളും,തറികളും നെയ്തു കേന്ദ്രങ്ങളും ഉള്‍പ്പെടെ എല്ലാം പൂര്‍ണമായി തകര്‍ന്നിരുന്നു. എന്നാല് സന്നദ്ധ സംഘടനകളുടെയും, ജനപ്രതിനിധികളുടെയും, സ്വകാര്യ സ്ഥാപനങ്ങളുടെയും ഒക്കെ നിസ്വാര്‍ത്ഥ സഹകരണത്തില് കൈത്തറി മേഖലയെ പൂര്‍ണതോതില് വീണ്ടെടുക്കാന് സാധിച്ചിട്ടുണ്ട്. ഇനി കൈത്തറി ഉല്‍പ്പന്നങ്ങള്‍ക്ക് രാജ്യത്തിനകത്തും പുറത്തും മികച്ച വിപണികള് കണ്ടെത്തേണ്ട ബാധ്യത കൂടിയുണ്ട്. കൈത്തറി കേന്ദ്രങ്ങള് സന്ദര്‍ശിച്ച് വിവരങ്ങള് ആരാഞ്ഞു ഹൈബി മടങ്ങുമ്പോള് ജീവിതം മടക്കി ലഭിച്ചതിന്റെ ആശ്വാസവും ഒരുപിടി പുതിയ പ്രതീക്ഷകളും ചേന്ദമംഗലത്തെ നെയ്ത്തുകാരുടെ തറികളില് തെളിയുന്നുണ്ടായിരുന്നു.\nhibi eden's election campaign in paravoor attracts people


പി.എസ്.സി അസിസ്റ്റന്റ് പരീക്ഷകളില് ഇനി മലയാളവും | Kerala PSC\nപി.എസ്.സി അസിസ്റ്റന്റ് പരീക്ഷകളില് ഇനി മലയാളവും\nമലയാളത്തില് നിന്ന് 10 മാര്‍ക്കിന്റെ ചോദ്യങ്ങള്. അടുത്ത വിജ്ഞാപനം മുതല് നടപ്പാകും\nPublished: Mar 21, 2017, 03:00 AM IST\nതിരുവനന്തപുരം: സെക്രട്ടേറിയറ്റ്/പി.എസ്.സി. അസിസ്റ്റന്റ്, കമ്പനി/കോര്‍പ്പറേഷന് അസിസ്റ്റന്റ് എന്നീ പരീക്ഷകള്‍ക്ക് ഭരണഭാഷയായ മലയാളത്തില്‍നിന്ന് 10 മാര്‍ക്കിന്റെ ചോദ്യങ്ങള് ഉള്‍പ്പെടുത്തും. പി.എസ്.സി. യോഗം ഇതിന് അംഗീകാരം നല്‍കി.\nഅടുത്തവിജ്ഞാപനം മുതലുള്ള പരീക്ഷകളില് ഇത് നടപ്പാക്കും. ഭാഷാ ന്യൂനപക്ഷങ്ങള്‍ക്ക് തമിഴ്, കന്നഡ ഭാഷകളില്‍നിന്ന് പത്തുമാര്‍ക്കിന് ചോദ്യമുണ്ടാകും.\nഇവര് ജോലിക്കുകയറി പ്രൊബേഷന് പൂര്‍ത്തിയാക്കുന്നതിന് മലയാളം വകുപ്പുതലപരീക്ഷ ജയിക്കണം. വരുന്ന ചിങ്ങം ഒന്നുമുതല് ഈ പരിഷ്‌കാരം നടപ്പാക്കുമെന്ന് പി.എസ്.സി. ചെയര്‍മാന് എം.കെ. സക്കീര് പ്രഖ്യാപിച്ചിരുന്നു. ഒന്നാംഘട്ടമായാണ് രണ്ടുപരീക്ഷകളില് ഇത് നടപ്പാക്കുന്നത്.\nസ്‌കൂള് അധ്യാപക നിയമനത്തിന് കെ-ടെറ്റ് നിര്‍ബന്ധമാക്കുന്നതിനുള്ള സര്‍ക്കാര് ഉത്തരവ് നടപ്പാക്കുന്നത് വിശദമായി പരിശോധിക്കാനും യോഗം തീരുമാനിച്ചു. വകുപ്പുതല പരീക്ഷകള് ഓണ്‍ലൈനാക്കുന്നതിനുള്ള സോഫ്‌റ്റ്വേര് വികസിപ്പിക്കാന് സി-ഡിറ്റിനെ ചുമതലപ്പെടുത്തും.\nഓണ്‍ലൈന് പരീക്ഷ വ്യാപിപ്പിക്കുന്നത് പരിശോധിക്കാന് നാഷണല് ഇന്‍ഫര്‍മാറ്റിക്‌സ് സെന്ററിനെ നിയോഗിക്കും. കേരള ഭൂവികസന കോര്‍പ്പറേഷനില് ഓവര്‍സിയര് ഗ്രേഡ്-2/ഡ്രാഫ്റ്റ്‌സ്മാന് ഗ്രേഡ്-2, ഫോം മാറ്റിക്‌സില് ജൂനിയര് അസിസ്റ്റന്റ് തസ്തികകളിലേക്ക് അഭിമുഖം ഒഴിവാക്കി റാങ്ക്പട്ടിക തയ്യാറാക്കാനും തീരുമാനിച്ചു.\nപദ്ധതിവിഹിതമായി 190 കോടി രൂപ സര്‍ക്കാര് പി.എസ്.സി.ക്ക് അനുവദിച്ചു. മുന്‍വര്‍ഷത്തേക്കാള് 30 കോടി കൂടുതലാണിത്. ഈ വര്‍ഷത്തെ പദ്ധതിവിഹിതത്തില് ബാക്കിയുള്ള 85 ലക്ഷം രൂപ വെബ്‌സൈറ്റ് നവീകരണത്തിനും ഇ-ഗവേണന്‍സ് നടപ്പാക്കുന്നതിനും മാറ്റിവെയ്ക്കാന് യോഗം തീരുമാനിച്ചു.\nകമ്പനി/കോര്‍പ്പറേഷന് അസിസ്റ്റന്റ് പരീക്ഷ ജൂണ് ഒമ്പതിലേക്ക് മാറ്റി


ഒരാഴ്ചയായി മരണമില്ല; ‘ക്യൂബയുടെ അദ്ഭുത മരുന്ന് ഫലം കാണുന്നു’: ലോകത്തിന് പ്രതീക്ഷ\nസ്വന്തം ലേഖകൻ May 23, 2020 11:44 AM IST\nകോവിഡ് പ്രതിരോധത്തിൽ ലോകത്തിന് മാതൃകയായി ക്യൂബ. 200 പോസിറ്റീവ് കേസുകൾ നിലനിന്നിട്ടും കഴിഞ്ഞ ആഴ്ചയിൽ ഒരു മരണം പോലും ക്യൂബയിൽ ഉണ്ടായില്ല. ഒൻപത് ദിവസത്തെ കണക്കെടുത്താൽ രണ്ടു പേർ മാത്രമാണ് മരണത്തിന് കീഴടങ്ങിയത്. ഏപ്രിൽ മുതൽ ഉപയോഗിച്ചു വരുന്ന രണ്ട് മരുന്നാണ് കോവിഡിനെ പ്രതിരോധിക്കാനും നിയന്ത്രണത്തിലാക്കാനും സഹായിച്ചതെന്നാണ് ക്യൂബൻ ആരോഗ്യപ്രവർത്തകർ പറയുന്നത്.\nശരീരത്തിൽ ആന്റി ബോഡികളെ ഉൽപാദിപ്പിക്കുന്ന ഇറ്റോലി സുമാബ് എന്ന മരുന്നും വാതരോഗത്തിന് ഉപയോഗിക്കുന്നതിനായി പരീക്ഷണത്തിലിരിക്കുന്ന മരുന്നുമാണ് ക്യൂബ ജനങ്ങൾക്ക് നൽകിയത്. ഇത് ഫലം കണ്ടുവെന്നും വൈദ്യസംഘം അവകാശപ്പെടുന്നു. വിശദമായ പരിശോധനങ്ങൾക്ക് ശേഷം മറ്റ് രാജ്യങ്ങളിലേക്ക് മരുന്ന് കയറ്റി അയയ്ക്കുന്നത് ആലോചിക്കുമെന്നും ക്യൂബ വ്യക്തമാക്കി.\nഗുരുതരാവസ്ഥയിലെത്തുന്നവരിൽ 80 ശതമാനം ആളുകളും ലോകത്ത് മരിക്കുമ്പോൾ ഈ മരുന്നുകളുടെ ഉപയോഗത്തോട് കൂടി 80 ശതമാനം പേരെയും രക്ഷിക്കാനായെന്ന് ക്യൂബൻ പ്രസിഡന്റ് വെളിപ്പെടുത്തി. ആരോഗ്യ പ്രവർത്തകരുടെ കൈമെയ് മറന്നുള്ള പ്രവർത്തനത്തെയും പ്രസിഡന്റ് കഴിഞ്ഞ ദിവസം അഭിനന്ദിച്ചിരുന്നു. ഏപ്രിൽ മധ്യത്തിൽ ദിവസവും 50–60 കേസുകൾ റിപ്പോർട്ട് ചെയ്യപ്പെട്ടിരുന്ന സ്ഥാനത്ത് നിന്നും 20 ൽ താഴേക്ക് ചുരുക്കാൻ ക്യൂബയ്ക്ക് കഴിഞ്ഞു. മാത്രവുമല്ല ജനങ്ങളിൽ പരിശോധന നടത്തുന്നതിലും മറ്റുരാജ്യങ്ങളെക്കാൾ ക്യൂബ ബഹുദൂരം മുൻപിലാണ്. കൃത്യമായ നിരീക്ഷണവും കാര്യക്ഷമമായ ആരോഗ്യ സംവിധാനവുമാണ് കോവിഡിനെതിരായ പോരാട്ടത്തിൽ ക്യൂബയെ തുണച്ചതെന്നും പ്രസിഡന്റ് മിഗ്വേൽ ഡിയസ് കാനൽ കൂട്ടിച്ചേർത്തു.\nപരീക്ഷണാടിസ്ഥാനത്തിൽ ഉപയോഗിച്ച മരുന്നുകൾ ക്യൂബയിൽ ഫലം കണ്ടെന്ന വാർത്ത വലിയ പ്രതീക്ഷയാണ് ലോകത്തിന് നൽകുന്നത്. കോവിഡിനെതിരായ പോരാട്ടത്തിൽ ലോകത്തിന് വൈദ്യസംഘത്തെ നൽകിയും കോവിഡ് കാലത്ത് കടലിൽ ഒറ്റപ്പെട്ട് പോയവരെ രാജ്യത്തേക്ക് സ്വീകരിച്ചും ക്യൂബ ലോകത്തിന് മാതൃകയായിരുന്നു.


അർബുദ രോഗിയായ അമ്മയെ പരിചരിച്ചു, അച്ഛനും അമ്മയ്ക്കും സഹായമായി വീട്ടിലേക്കുള്ള വരുമാനം കണ്ടെത്തി. പ്രതിസന്ധികളെ യൊക്കെ അതിജീവിച്ച് ഈ പെൺകുട്ടി നേടിയതെന്തെന്ന് കണ്ടോ? അഭിമാനമാണ് ടെസ. - Cine Kerala\nHome Film News അർബുദ രോഗിയായ അമ്മയെ പരിചരിച്ചു, അച്ഛനും അമ്മയ്ക്കും സഹായമായി വീട്ടിലേക്കുള്ള വരുമാനം കണ്ടെത്തി. പ്രതിസന്ധികളെ യൊക്കെ...\nഅർബുദ രോഗിയായ അമ്മയെ പരിചരിച്ചു, അച്ഛനും അമ്മയ്ക്കും സഹായമായി വീട്ടിലേക്കുള്ള വരുമാനം കണ്ടെത്തി. പ്രതിസന്ധികളെ യൊക്കെ അതിജീവിച്ച് ഈ പെൺകുട്ടി നേടിയതെന്തെന്ന് കണ്ടോ? അഭിമാനമാണ് ടെസ.\nടെസ എന്ന പെൺകുട്ടിയുടെ ജീവിതകഥയാണ് ഇപ്പോൾ സാമൂഹ്യ മാധ്യമങ്ങളിൽ ശ്രദ്ധനേടുന്നത്. ജോയി അലിസ് ദമ്പതികളുടെ മകളാണ് ടെസ. തനിക്ക് കുറുകേ വന്ന പ്രതിസന്ധികളെ ഒക്കെ ഈ പെൺകുട്ടി സധൈര്യം നേരിട്ടു. എന്നിട്ട് നേടിയതാകട്ടെ പത്തരമാറ്റുള്ള വിജയത്തിളക്കവും. പരിയാരം സ്വദേശിനിയാണ് ടെസ. ഈ പെൺകുട്ടി സ്കൂളിൽ പഠിക്കുമ്പോഴാണ് ആലീസിന് അർബുദ രോഗം സ്ഥിരീകരിക്കുന്നത്.\nചികിത്സയുടെ ആവശ്യത്തിനായി ചില സ്ഥലങ്ങൾ ഒക്കെ വിൽക്കേണ്ടി വന്നു. ഇപ്പോൾ പത്ത് സെൻറ് ഭൂമിയിലാണ് ഇവരുടെ താമസം. ഇതിനിടയിൽ നിരവധി ശസ്ത്രക്രിയകൾ. വീട്ടിൽ4പശുക്കളുണ്ട്, കുറച്ചു പച്ചക്കറി കൃഷിയും. ഇതൊന്നും ഈ പെൺകുട്ടിയെ തളർത്തിയില്ല. ഇടയ്ക്കൊക്കെ അച്ഛനെ സഹായിക്കുവാനായി മതിൽ പണിക്ക് പോയി.\nഇപ്പോഴിതാ കണ്ണൂർ യൂണിവേഴ്സിറ്റിയുടെ എം എസ് ഡബ്ലിയു പരീക്ഷയ്ക്ക് മൂന്നാം റാങ്ക് സ്വന്തമാക്കിയിരിക്കുകയാണ് ടെസ്സ. കോളേജിൽ പഠിക്കുമ്പോൾ ഉച്ചഭക്ഷണ സമയത്ത് അമ്മയെ പരിചരിക്കാനും, പശുക്കളെ കറക്കാനും ഒക്കെ ടെസ്സ വീട്ടിലെത്തും. പെൺകുട്ടിയുടെ അധ്യാപകർ പൂർണ പിന്തുണയാണ് നൽകിയത്. വീട്ടിലെ പണിയും ബാക്കിയെല്ലാം കഴിഞ്ഞശേഷമാണ് ആണ് ടെസ്സ പഠിക്കാൻ സമയം കണ്ടെത്തിയത്. ആരോടും പരാതിയോ പരിഭവമോ പറഞ്ഞില്ല.\nപരീക്ഷിക്കു നേടിയത് ആകട്ടെ മൂന്നാം റാങ്കും. ഒന്നാം റാങ്ക്നേക്കാളും മിന്നും ജയം. മാതാപിതാക്കൾ ഭാഗ്യം ചെയ്തവരാണ് എന്നാണ് സാമൂഹ്യ മാധ്യമങ്ങളിൽ കമൻറ് വരുന്നത്. ദുർബലരായി തോന്നുന്നവർക്ക് ഈ പെൺകുട്ടിയുടെ കഥ ശക്തിയാകുമെന്ന് ചിലർ പറയുന്നു. സാമൂഹ്യ മാധ്യമങ്ങളിൽ വൈറലാവുകയാണ് ഇതിപ്പോൾ.


ബിജെപി അധികാരത്തിൽ വന്നാൽ ക്ഷേത്ര ഭരണം വിശ്വാസികൾക്ക് കൈമാറു: ജെപി നദ്ദ - India Vision Media\nബിജെപി അധികാരത്തിൽ വന്നാൽ ക്ഷേത്ര ഭരണം വിശ്വാസികൾക്ക് കൈമാറു: ജെപി നദ്ദ\nസ്വച്ഛ് ഭാരത് മിഷനിലൂടെ 20 ലക്ഷം ശുചിമുറികൾ കേരളത്തിൽ നിർമിച്ചു. കിസാൻ സമ്മാൻ നിധിയിലുടെ 37 ലക്ഷം രൂപ കേരളത്തിലെ കർഷകർക്ക് നൽകി. ജൻ ധൻ യോജന വഴി രണ്ട് ലക്ഷം രൂപ കേരളത്തിലെ സ്ത്രീകൾക്ക് കൊവിഡ് കാലത്ത് നൽകി,\nതൊടുപുഴ: ശബരിമലയിലെ ആചാരങ്ങളെ തകര്‍ത്തെറിയാനാണ് സിപിഐഎം ശ്രമിച്ചതെന്ന്ജെ പി നദ്ദപറഞ്ഞു .തൊടുപുഴയിൽ തെരഞ്ഞെടുപ്പ് യോഗത്തിൽ സംസാരിക്കുകയായിരുന്നു അദ്ദേഹം. ശബരിമലയിൽ എൽഡിഎഫും യുഡിഎഫും വിശ്വാസികൾക്കെതിരായ നിലപാട് എടുത്തു. ഗുരുവായൂർ ക്ഷേത്രത്തിൽ നിന്ന് സർക്കാർ അഞ്ച് കോടി രൂപ സംസ്ഥാന സർക്കാർ ആവശ്യപ്പെട്ടു. ദക്ഷിണേന്ത്യയിലെ വിശ്വാസികളെയെല്ലം ഇടത് സർക്കാർ വഞ്ചിച്ചു. വിശ്വാസം സംരക്ഷിക്കാൻ യു ഡി എഫുകാരെ ആരെയും തെരുവിൽ കണ്ടില്ലെന്നും നദ്ദ പറഞ്ഞു.പുതിയ കേരളം മോദിക്കൊപ്പം നിൽക്കും. നിപ്പ, പ്രളയം എന്നിവ വന്നപ്പോൾ കേന്ദ്രസർക്കാർ കേരളത്തിലെ ജനത്തിനൊപ്പം നിന്നു. ശബരിമലയിൽ അപകടമുണ്ടായപ്പോൾ അന്നത്തെ പ്രധാനമന്ത്രി മൻമോഹൻ സിംഗ് ശബരിമലയിൽ വന്നില്ല. പുറ്റിങ്ങൽ ദുരന്തമുണ്ടായി മണിക്കൂറുകൾക്കുള്ളിൽ നരേന്ദ്ര മോദി കേരളത്തിലെത്തി. ഗൾഫിൽ മലയാളികൾ കുടുങ്ങിയപ്പോൾ സഹായിക്കാൻ മോദി സർക്കാർ ഓടിയെത്തി. ഫാദർ ടോമിനെയും അലക്സിനെയും നഴ്സുമാരെയും കേരളലെത്തിച്ചത് ചില ഉദാഹരണങ്ങൾ മാത്രം.\nസ്വച്ഛ് ഭാരത് മിഷനിലൂടെ 20 ലക്ഷം ശുചിമുറികൾ കേരളത്തിൽ നിർമിച്ചു. കിസാൻ സമ്മാൻ നിധിയിലുടെ 37 ലക്ഷം രൂപ കേരളത്തിലെ കർഷകർക്ക് നൽകി. ജൻ ധൻ യോജന വഴി രണ്ട് ലക്ഷം രൂപ കേരളത്തിലെ സ്ത്രീകൾക്ക് കൊവിഡ് കാലത്ത് നൽകി, പ്രതിമാസം 500 രൂപ വീതം. കൊച്ചി-മംഗലൂരു പ്രകൃതി വാതക പൈപ്പ് ലൈന് 3000 കോടി രൂപ നൽകി. സ്ഥലമേറ്റെടുപ്പ് ഇഴയുന്നത് നിമിത്തം കേരളത്തിലെ ദേശീയപാത വികസനം വൈകുന്നു. കേരളത്തിൽ എൽഡിഎഫ്- യുഡിഎഫ് മുന്നണികളോട് ഗുഡ് ബൈ പറയേണ്ട സമയം എത്തി ,നദ്ദ കൂട്ടിച്ചേർത്തു\nതലസ്ഥാനത്തെ നാല് മണ്ഡലങ്ങളില് സി.പി.എം-ബി.ജെ.പി. ഡീല്\nഎഐസിസി വക്താവ് ഷമാ മുഹമ്മദിനെതിരെ ഇരട്ടവോട്ട് ആരോപണം


ഇറാഖില് ഗ്യാസ് പ്ലാന്റില് ചാവേര് സ്‌ഫോടനം: 14 മരണം • Suprabhaatham\nഇറാഖില് ഗ്യാസ് പ്ലാന്റില് ചാവേര് സ്‌ഫോടനം: 14 മരണം\nMay 16, 2016 | 12:43 am IST\nബഗ്ദാദ്: ഇറാഖ് തലസ്ഥാനമായ ബഗ്ദാദിനടുത്ത് ഗ്യാസ് ഫാക്ടറിയില് ഐ.എസ് നടത്തിയ ചാവേര് ആക്രമണത്തില് 14 പേര് കൊല്ലപ്പെട്ടു.\n20 പേര്‍ക്ക് പരുക്കേറ്റു. താജിയിലെ ഗ്യാസ് പ്ലാന്റിലാണ് സ്‌ഫോടനമുണ്ടായത്. മൂന്ന് കാര് ബോംബുകളാണ് പൊട്ടിത്തെറിച്ചത്. ആറു തീവ്രവാദികള് ബെല്‍റ്റ് ബോംബ് ധരിച്ച് ഗ്യാസ് ടാങ്കുകള്‍ക്കടുത്തേക്ക് ഓടിക്കയറി പൊട്ടിത്തെറിച്ചു.\nവടക്കന് ഇറാഖിലെ നിരവധി പ്രദേശങ്ങള് ഐ.എസിനു കീഴിലാണ്. ഈയിടെ ബഗ്്ദാദില് ഐ.എസ് ആക്രമണങ്ങള് ശക്തിപ്പെടുത്തിയിരുന്നു. ബഗ്്ദാദില് നിന്ന് 20 കി.മി അകലെയാണ് താജി. ആക്രമണത്തിന്റെ ഉത്തരവാദിത്വം ഐ.എസ് ഏറ്റെടുത്തു. സര്‍ക്കാര് ഉടമസ്ഥതയിലാണ് ഗ്യാസ് പ്ലാന്റ് പ്രവര്‍ത്തിക്കുന്നത്. ഞായറാഴ്ച പുലര്‍ച്ചെയാണ് ആക്രമണം. പ്ലാന്റിലെ ജീവനക്കാരും സുരക്ഷാ ഉദ്യോഗസ്ഥരുമാണ് കൊല്ലപ്പെട്ടത്.


എന്റെയും കുടുംബത്തിന്റെയും ജീവന് രക്ഷിച്ച സഹോദരീ സഹോദരങ്ങള്‍ക്ക് നന്ദി: എസ്പിജി അംഗങ്ങള്‍ക്ക് നന്ദിയറിയിച്ച് രാഹുല് ഗാന്ധി - BIGNEWSLIVE | Latest Malayalam News\nന്യൂഡല്‍ഹി: നെഹ്‌റു കുടുംബത്തിന്റെ എസ്പിജി സുരക്ഷ കേന്ദ്രം പിന്‍വലിച്ചതിന് പിന്നാലെ സ്‌പെഷ്യല് പ്രൊട്ടക്ഷന് ഗാര്‍ഡ് അംഗങ്ങള്‍ക്ക് നന്ദി പറഞ്ഞ് കോണ്‍ഗ്രസ് നേതാവ് രാഹുല് ഗാന്ധി.\n‘കഴിഞ്ഞ കുറേ വര്‍ഷങ്ങളായി എന്റെയും കുടുംബത്തിന്റെയും ജീവന് രക്ഷിക്കുന്നതിന് അക്ഷീണം പ്രയത്‌നിച്ച എസ്പിജിയിലെ എന്റെ സഹോദരീ സഹോദരങ്ങള്‍ക്ക് നന്ദി പറയുന്നു. നിങ്ങളുടെ അര്‍പ്പണത്തോടെയും പിന്തുണയോടെയുമുള്ള എന്റെ യാത്രകള് സ്‌നേഹപൂര്‍വമായിരുന്നു. അതൊരനുഗ്രഹമായിരുന്നു. എല്ലാവര്‍ക്കും നന്ദി. നിങ്ങള്‍ക്ക് എല്ലാ ഭാവുകങ്ങളും നേരുന്നു’.-രാഹുല് ഗാന്ധി ട്വിറ്ററില് കുറിച്ചു.\nഗാന്ധി കുടുംബത്തിന്റെ എസ്പിജി സുരക്ഷ കേന്ദ്രസര്‍ക്കാര് പിന്‍വലിച്ചിരുന്നു. സോണിയാഗാന്ധി, രാഹുല്, പ്രിയങ്ക എന്നിവര്‍ക്ക് ഗൗരവമായ സുരക്ഷാ ഭീഷണിയില്ലെന്ന വിലയിരുത്തലിന്റെ അടിസ്ഥാനത്തിലാണ് കേന്ദ്രത്തിന്റെ തീരുമാനം. എസ്പിജി സുരക്ഷക്ക് പകരം സിആര്‍പിഎഫിന്റെ ഇസഡ്പ്ലസ് സുരക്ഷ നല്‍കും.\nപ്രധാനമന്ത്രി നരേന്ദ്ര മോഡി, കോണ്‍ഗ്രസ് ഇടക്കാല അധ്യക്ഷ സോണിയ ഗാന്ധി മക്കളായ രാഹുല്‍ഗാന്ധി, പ്രിയങ്കഗാന്ധി എന്നിവര്‍ക്കാണ് നിലവില് എസ്പിജി സുരക്ഷ ഉണ്ടായിരുന്നത്. ഇതോടെ ഇനി മുതല് പ്രധാനമന്ത്രിയ്ക്ക് മാത്രമാണ് എസ്പിജി സുരക്ഷ.\nഅതേസമയം, എസ്പിജി സുരക്ഷ പിന്‍വലിച്ചതിനെതിരെ രൂക്ഷ വിമര്‍ശനവുമായി കോണ്‍ഗ്രസ് നേതാക്കള് രംഗത്തെത്തി. രാഷ്ട്രീയ പകപോക്കലില് നേതാക്കളുടെ ജീവന് പന്താടുകയാണെന്ന് എഐസിസി ജനറല്‍സെക്രട്ടറി കെസി വേണുഗോപാല് പ്രതികരിച്ചു. രാഷ്ട്രീയ പകപോക്കലാണെന്നാണ് കോണ്‍ഗ്രസിന്റെ പ്രതികരണം. കേന്ദ്ര സര്‍ക്കാര് തീരുമാനത്തിനെതിരെ കോണ്‍ഗ്രസ് പ്രവര്‍ത്തകര് ആഭ്യന്തര മന്ത്രി അമിത് ഷായുടെ വീടിന് മുന്നില് പ്രതിഷേധിക്കുകയാണ്.\nTags: rahul gandhispg security\n'നവംബര് 8,രാത്രി 8 മണി, ഭയം വേണ്ട, ജാഗ്രത'! നോട്ടുനിരോധനത്തിന്റെ മൂന്നാംവാര്‍ഷികത്തില് ട്രോളുമായി മന്ത്രി ഇപി ജയരാജന്


പുതുമ തേടുന്നവർക്ക് സ്ട്രോഫ്ലവർ അഥവാ സുവർണ പുഷ്പ കൃഷി – മണ്ണിലേക്ക്, മണ്ണിനെ അറിഞ്ഞ മനുഷ്യനിലേക്ക്.\nApril 6, 2018 April 9, 2018 Mannira News Desk\t0 Comments strawflower, strawflower cultivation tips, Xerochrysum bracteatum, കൃഷി, സുവർണ പുഷ്പം, സുവർണ പുഷ്പക്കൃഷി\nപുതുമ തേടുന്നവർക്ക് സ്ട്രോഫ്ലവർ അഥവാ സുവർണ പുഷ്പ കൃഷി. ഉഷ്ണമേഖലാ പ്രദേശങ്ങളിൽ നന്നായി വളരുന്ന പൂച്ചെടിയാണ് സ്ട്രോഫ്ളവർ എന്ന പേരിലറിയപ്പെടുന്ന സുവർണ പുഷ്പം. മൂന്നു മീറ്റർ വരെ ഉയരം വക്കുന്ന സ്ട്രോഫ്ളവർ ചെടി വാർഷിക പുഷ്പിണിയാണ്. സ്വർണ നിറമുള്ള പൂത്തലപ്പുകളാണ് സുവർണ പുഷ്പത്തിന് ആ പേരുവരാൻ കാരണം.\nപൂത്തലപ്പിന് സ്വർണ മഞ്ഞനിറത്തിനു പകരം പിങ്ക്, വെങ്കലനിറം, ക്രീം, പർപ്പിൾ, വെള്ള എന്നീ നിറങ്ങളും കണ്ടുവരുന്നു. വേനൻ മൂക്കുമ്പോഴാണ് ചെടി നിറയെ പൂവിടുന്നത്. വിത്തു പാകി തൈകൾ മുളപ്പിച്ചാണ് ചെടി വളർത്തുക. 8 മുതൽ 10 ഇഞ്ച് വരെ ആഴത്തിൽ മണ്ണ് കിളച്ചിളക്കി പരുവപ്പെടുത്തി ജൈവവളം അടിവളമായി ചേർത്ത് മണ് നിരപ്പിൽ വിത്തുവിതറുന്നു.\nവെട്ടുപൂക്കളായും ഡ്രൈഫ്ളവറായും ഒരുപോലെ ഉപയോഗിക്കാവുന്നതാണ് സുവർണ പുഷ്പം. വീടുകളിൽ അലങ്കാരത്തിനും ഈ പുഷ്പം ഉത്തമമാണ്. കോട്ടേജ് ബ്രോണ്‍സ്, കോട്ടേജ് പിങ്ക്, കോട്ടേജ് വൈറ്റ്, കോട്ടേജ് യെല്ലോ തുടങ്ങിയവയാണ് മറ്റ് സുവർണ പുഷ്പങ്ങൾ. പൂക്കളുടെ സവിശേഷമായ സുഗന്ധമാണ് ഇവയുടെ മറ്റൊരു പ്രത്യേകത.\n← “കദളിവാഴക്കയ്യിലിരുന്ന്,” കദളിവാഴ കൃഷിയെക്കുറിച്ച് അറിയേണ്ടതെല്ലാം\nCentre, Maharashtra and the World Bank signed 420 million USD project for small and marginal farmers →


സൗദിയിലെ കാർഷിക വിഭവങ്ങൾ വിപണിയിലെത്തിക്കാൻ ലുലു ഹൈപർമാർക്കറ്റും സൗദി കോ-ഓപറേറ്റീവ് സൊസൈറ്റി കൗൺസിലുമായി കരാര് ഒപ്പുവെച്ചു.\nറിയാദ്: സൗദിയിലെ കാർഷിക വിഭവങ്ങൾ വിപണിയിലെത്തിക്കാൻ സൗദി അറേബ്യന് കോ-ഓപറേറ്റീവ് സൊസൈറ്റി കൗൺസിലും ലുലു ഹൈപർമാർക്കറ്റും തമ്മിൽ കരാറിൽ ഒപ്പുവെച്ചു. യർമൂക്ക് അദ്‌യാഫ് മാളിലെ ലുലു ഹൈപർമാർക്കറ്റിൽ നടന്ന ചടങ്ങിൽ കോ ഓപറേറ്റീവ് സൊ സൈറ്റീസ് കൗൺസിൽ ചെയർമാൻ ഡോ. അബ്ദുല്ല കദ്മാനും ലുലു സൗദി ഹൈപർമാർക്കറ്റ്സ് ഡയറക്ടർ ഷഹീം മുഹമ്മദുമാണ് കരാറിൽ ഒപ്പുവെച്ചത്.\nപരിസ്ഥിതി, ജല, കൃഷി വകുപ്പ് ഡെപ്യൂട്ടി മന്ത്രി അഹമദ് അൽഅയാദിന്റെ സാന്നിധ്യത്തില് അദ്‌യാഫ് മാളിലെ ലുലു ഹൈപർമാർക്കറ്റിൽ നടന്ന ചടങ്ങിൽ കോ ഓപറേറ്റീവ് സൊസൈറ്റീസ് കൗൺസിൽ ചെയർമാൻ ഡോ. അബ്ദുല്ല കദ്മാനും ലുലു സൗദി ഹൈപർമാർക്കറ്റ്സ് ഡയറക്ടർ ഷഹീം മുഹമ്മദും കരാര് കൈമാറുന്നു,\nപരിസ്ഥിതി, ജല, കൃഷി വകുപ്പ് ഡെപ്യൂട്ടി മന്ത്രി അഹമദ് അൽഅയാദിന്റെ സാന്നിധ്യത്തിലായി രുന്നു ചടങ്ങ് സംഘടിപ്പിച്ചത് സഹകരണസമിതി അംഗങ്ങളുടെയും ചെറുകിട കർഷകരുടേയും കാർഷിക ഉൽപന്നങ്ങൾ വിപണിയിലെത്തിക്കുന്നതിന് ലുലുവിന് വലിയ പങ്കുണ്ടെന്ന് അഹമ്മദ് അൽഅയാദ പറഞ്ഞു.\nസൗദിയിലെ ചെറുകിട കർഷകർക്ക് പ്രോത്സാഹനം നൽകുന്നതിനാണ് കോ-ഓപറേറ്റീവ് സൊ സൈറ്റിയുമായുള്ള കരാറെന്ന് ഷഹീം മുഹമ്മദ് പറഞ്ഞു. മധ്യവർത്തികളില്ലാതെ കർഷകരി ൽനിന്ന് നേരിട്ട് ഉൽപന്നങ്ങൾ എത്തിക്കാനാണ് ലുലു പദ്ധതിയിടുന്നത്.\nഅതേസമയം സൗദി അറേബ്യയുടെ വിവിധ പ്രദേശങ്ങളിൽനിന്ന് ശേഖരിച്ച 20 ലധികം മാമ്പഴ ഇന ങ്ങളുമായി സൗദി മാമ്പഴോത്സവത്തിന് ലുലുവിൽ തുടക്കമായി. സൗദി കോ-ഓപറേറ്റീവ് സൊ സൈറ്റീസ് ജനറൽ മാനേജർ സുലൈമാൻ അൽജുതൈലി മാമ്പഴോത്സവം സന്ദർശിച്ചു. ഉത്സവം ഒരാഴ്ച നീണ്ടുനിൽക്കും. മാമ്പഴോത്സവം കാണുന്നതിനും വാങ്ങിക്കുന്നതിനും വിപുലമായ സൗകര്യങ്ങളാ ണ് ലുലു ഹൈപ്പര് ഒരുക്കിയിരിക്കുന്നത്.


വിശുദ്ധ സമരണയില് ഇന്ന് ബലിപെരുന്നാള് – Mangalam News Online\nവിശുദ്ധ സമരണയില് ഇന്ന് ബലിപെരുന്നാള്\nPosted On - July 21, 2021\nകോഴിക്കോട്>>>ആത്മസമര്‍പ്പണത്തിന്റെയും സഹനത്തിന്റെയും ഓര്‍മകളുമായി ഒരു ബലിപെരുന്നാള് കൂടി. സൃഷ്ടാവിനു മുന്നില് സര്‍വതും സമര്‍പ്പിച്ച ഇബ്രാഹീം നബിയുടെയും പുത്രന് ഇസ്മായില് നബിയുടെയും ഓര്‍മകളാണ് ഹജ്ജിലൂടെ ലോക മുസ്‌ലീങ്ങള് അയവിറക്കുന്നത്. ദൈനംദിന ജീവിതത്തില് പാലിക്കുന്ന നിയന്ത്രണങ്ങളുടെ പാതയില്‍തന്നെയാണ് ഓരോ വിശ്വാസിയും ഈ പെരുന്നാള് ദിനത്തെയും അഭിമുഖീകരിക്കുന്നത്.\nകോവിഡ് നിയന്ത്രണത്തില് ഇളവുവരുത്തിയതോടെ 40 പേര്‍ക്ക് പള്ളികളില് നമസ്‌കാരത്തിന് അനുമതിയുണ്ടാകും. ഒരു ഡോസെങ്കിലും വാക്സിന് എടുത്തവര്‍ക്കാണ് അനുമതി. സാമൂഹ്യ അകലവും ആളുകളുടെ എണ്ണവും കൃത്യമായി പാലിക്കണമെന്ന് സര്‍ക്കാര് നിര്‍ദേശം നല്‍കിയിട്ടുണ്ട്.\nഎല്ലാ ഗര്‍ഫ് രാജ്യങ്ങളും ഇന്നലെയായിരുന്നു പെരുന്നാള്. ഹജ് അനുഷ്ഠാനത്തിലെ സുപ്രധാന ചടങ്ങുകള് പൂര്‍ത്തിയാക്കിയ തീര്‍ഥാടകര് നിറഞ്ഞമനസ്സോടെ ബലിപെരുന്നാള് ആഘോഷിച്ചു. മക്കയിലെത്തിയ തീര്‍ഥാടകര് കഅബ പ്രദക്ഷിണം, ബലിയര്‍പ്പണം, തലമുണ്ഡനം എന്നീ കര്‍മങ്ങള് പൂര്‍ത്തിയാക്കി. തുടര്‍ന്ന് തീര്‍ഥാടന വസ്ത്രം (ഇഹ്‌റാം) മാറ്റി പുതുവേഷമണിഞ്ഞ് പെരുന്നാള് ആഘോഷിച്ചു.\nPrevious Article കൊല്ലം പീഡന പരാതി; പെണ്‍കുട്ടിയുടെ മൊഴി ഇന്ന് രേഖപ്പെടുത്തും\nNext Article പത്ത് വയസ് പൂര്‍ത്തിയാകാന്7ദിവസം ബാക്കി നില്‍ക്കെ ശബരിമല ദര്‍ശനം; അയ്യപ്പനെ കണ്‍കുളിര്‍ക്കെ കണ്ട് ഭാഗ്യലക്ഷ്മി